અા અંગેની વિગત એવી છે કે અમદાવાદ-વડોદરા નેશનલ હાઈવે પર છાણી નજીક જીએનએફસીના ગેટ પાસે અાવેલા બ્રિજ પર મોડી રાતે કોઈ અજાણ્યા વાહનની ટક્કરથી ૩૫ વર્ષની એક મહિલાનું મોત થયું હતું. મહિલાનું મોત થયા બાદ તેનો મૃતદેહ રોડ પર પડી રહ્યો હતો. અા રોડ ઉપરથી પસાર થતાં વાહનચાલકોને રાત્રીના કારણે મૃતદેહ ન દેખાતાં અનેક વાહનો તેના પરથી પસાર થઈ જતાં મૃતદેહ ચુંથાઈ ગયો હતો. કોઈ રાહદારીએ અા અંગે ૧૦૮ને જાણ કરતાં મૃતદેહને વડોદરાની સયાજી હોસ્પિટલમાં લઈ જવાયો હતો. મરનાર મહિલાની હજુ સુધી ઓળખવિધિ થઈ શકી નથી.